मृतक हेड कांस्टेबल के परिवार वालों ने पुलिस के आला अधिकारियों और पुलिस की जांच पर ही कई सवालिया निशान खड़े कर दिए हैं मृतक के परिवार का आरोप है कि पुलिस उन्हें अलग-अलग बयान बता रही है इसके अलावा भी उन्होंने पुलिस की कार्यशैली पर भी कई गंभीर आरोप लगाए हैं, परिवार ने बताया कि मृतक के साथ काम करने वाले उनके किसी साथी पुलिसकर्मी ने बताया कि उनकी थाने में ही तैनात 1-2 अन्य पुलिसकर्मियों से उनकी कुछ कहा सुनी हुई थी, जिसके कुछ देर बाद ही ये घटना हो गयी । वही पुलिस के अधिकारियों ने परिजनो को बताया कि मृतक ने खुद अपने आप को गोली मारी है। अगर मृतक पुलिसकर्मी के परिवार की माने तो वो बुधवार शाम तकरीबन 6:00 – 6:30 बजे अपने घर से थाना विजय विहार अपनी ड्यूटी के लिए निकले थे और वह बहुत खुश थे और उनकी खुशी का कारण भी परिवार ने बताया कि उनके छोटे बेटे का NDA का एग्जाम बहुत अच्छा गया था जिसको लेकर के वह काफी हर्षोल्लास थे वही उनका बड़ा बेटा भी SSC के एग्जाम की तैयारी कर रहा है तो ऐसे में आखिरकार वह आत्महत्या जैसा कदम कैसे उठा सकते हैं मृतक पुलिसकर्मी का परिवार अब उच्चधिकारियों की टीम या फिर सीबीआई जांच की मांग कर रहा हैं साथी परिवार वाले की मानने को तैयार नहीं है कि मृतक पुलिसकर्मी ने अपने आप को गोली मारकर आत्महत्या कर ली।